Max Exposure $75 Flat Fee MLS in FL | Money Back Guarantee | FSBO | Belleair Beach
Belleair Beach’s #1 For Sale By Owner & Flat Fee MLS Service
Enjoy max Belleair Beach MLS exposure for only $99 Nóg bewerings teen Phiyega - Maroela Media
Nóg bewerings teen Phiyega
Phiyega. Foto: GCIS/SAPA
The Sunday Independent berig vandag dat opgeneemde telefoongesprekke tussen die nasionale polisiehoof Riah Phiyega en ŉ provinsiale polisiekommissaris aan die lig gekom het waarin sy hom glo ingelig het dat hy ondersoek word.
Volgens die berig het Phiyega vir lt.genl. Arno Lamoer, Wes-Kaapse polisiekommissaris, by drie verskillende geleenthede ingelig oor ondersoeke teen hom. Die oproepe is glo deur agente van misdaadintelligensie opgeneem nadat hulle Lamoer se foongesprekke begin monitor het te midde van bewerings dat hy betrokke is by ŉ Kaapse dwelmhandelaar en bekende sakeman. Phiyega het glo tydens een van die gesprekke vir Lamoer gesê daar is soortgelyke bewerings teen hom deur Anwa Dramat, hoof van die Valke. Volgens die berig het die Sunday Tribune na die opgeneemde telefoongesprekke geluister en is misdaadintelligensie glo woedend oor Phiyega se uitlatings en oorweeg hulle dit om kriminele klagte teen haar te lê.
Die onafhanklike polisie-ondersoekdirektoraat (Opod) het Vrydag bevestig dat hy ondersoek instel na klagtes van dwarsboming van die gereg teen Phiyega. The Star het Vrydag berig dat Phiyega glo ŉ senior polisiebeampte, wat glo deur ŉ krimineel omgekoop is, ingelig het dat hy deur misdaadintelligensie ondersoek word. Phiyega het egter ontken dat sy die beampte ingelig het en sê sy het bewus geword van die ondersoek nadat die DA ŉ vraag daaroor gevra het in die parlement. Phiyega het ook gesê dit is “interessant” dat die bewerings teen haar aan die lig gekom het kort nadat sy genl.maj. Chris Ngcobo, waarnemende hoof van misdaadintelligensie, op spesiale verlof geplaas het nadat daar teenstrydighede met sy kwalifikasies gevind is.
J D VAN ROOYEN · 6 jare gelede
is snaaks hoe die kits bevorderings altyd iets wegsteek